stanford-oval/wikipedia huggingface dataset:
อานันท์ ว่อง
ประวัติ > งานแสดง

ปี พ.ศ. 2563 อานันท์ เป็นที่รู้จักจากโปรเจกต์มินิซีรีส์วาย ในโปรเจกต์ซีรีส์ รักวุ่น ๆ ของหนุ่มวิศวะ โดยอานันท์รับบทนักแสดงนำในตอนที่ 2 ชื่อว่า "กลรักรุ่นพี่" สร้างโดย นันทฤทธิ์ ธรรมประชา, กานต์พิชชา สินเลิศพัฒนะ ร่วมกับ Studio WabiSabi นำแสดงโดยอานันท์ ว่อง และวนรัตน์ รัศมีรัตน์ โดยทำสถิติสูงสุดกับการติดเทรนด์ทวิตเตอร์ อันดับ 1 ทั้งในประเทศไทยและระดับโลก ด้วยการมียอดทวิตและยอดรีทวิตหลักล้าน ต่อมาในปี พ.ศ. 2564 มีผลงานเรื่อง ครั้งหนึ่งที่รัก TheBestStory สร้างโดย Rookie Thailand นำแสดงโดย อานันท์ ว่อง ร่วมกับวนรัตน์ รัศมีรัตน์ ปี 2565 อานันท์ ได้กลับมาอีกครั้งในโปรเจคซีรีส์ WeTV ORIGINAL เรื่อง กลรักรุ่นพี่ ที่ขยายเพิ่มเติมจากซีรีชุดแจ้งเกิด ผลิตโดย WeTV นำแสดงโดยอานันท์ ว่อง และวนรัตน์ รัศมีรัตน์ เตรียมออกอากาศในเดือน มิถุนายน 2565 ทาง WeTVนอกจากนี้ยังมีผลงานภาพยนตร์สยองขวัญแนวตลก ผ้าผีบอก เข้าฉายในวันที่ 23 มิถุนายน พ.ศ. 2565
ประวัติ > ธุรกิจส่วนตัว

วันที่ 27 เมษายน พ.ศ. 2565 อานันท์ ได้เปิดตัวแบรนด์เครื่องประดับของตนเอง ภายใต้ชื่อ "ANWYLL"
จุดยืนทางการเมือง

อานันท์สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2565 | ผ้าผีบอก | เจ้าหลวงรังสิมันต์ |
ผลงาน > ละคร/ซีรีส์

| ปี | เรื่อง | ตอน | บทบาท | อ้างอิง |
| --- | --- | --- | --- | --- |
| 2563 | En Of Love รักวุ่นๆ ของหนุ่มวิศวะ | วิศวะมีเกียร์น่ะเมียหมอ | วี |  |
| 2563 | En Of Love รักวุ่นๆ ของหนุ่มวิศวะ | กลรักรุ่นพี่ | วี |  |
| 2563 | En Of Love รักวุ่นๆ ของหนุ่มวิศวะ | เหนือพระราม | วี |  |
| 2564 | ครั้งหนึ่งที่รัก The Best Story |  | ดิว |  |
| 2565 | กลรักรุ่นพี่ Love Mechanics |  | วี |  |
| 2565 | คลับสะพานฟาย 2 Class ซิฟาย | รักเลขคี่ | เต็น |  |
| 2566 | Club Friday The Series Love & Belief ความรักกับความเชื่อ | มือที่สาม | อะตอม |  |
| 2567 | Jack & Joker ทำไมต้องเป็นเธอทุกที |  | Jack |  |
| 2567 | แซดพาวเวอร์ |  | ถั่ว |  |
ผลงาน > พิธีกร

รายการ " WxY" ทางช่อง Rookie Thailand
รายการ "Laneige Weekend with YinWar" ทางช่อง LANEIGE Thailand
รายการ "หยิ่นหยาง" ทางช่อง ANAN WONG
รายการ "พื้นที่หาทำ" ทางช่อง Supalai
รายการ " YWxU" ทางช่อง ANAN WONG
รายการ "สี่แสบ" ทางช่อง YWPB HOUSE
รายการ "เมมเต็ม" ทางช่อง YWPB HOUSE
ผลงาน > มิวสิกวิดีโอ

เศษผม – พิธิวัฒน์ บรรพต (2018)
รู้ (Know) – ณดล ล้ำประเสริฐ & อานันท์ ว่อง (2020)
ตาแตก – ศุภัคชญา สุขใบเย็น feat. อานันท์ ว่อง, วนรัตน์ รัศมีรัตน์ (2020)
ไม่ใช่ไม่รู้สึก – อิศรา กิจนิตย์ชีว์ (2021)
อ้อนไม่เก่ง – อานันท์ ว่อง & วนรัตน์ รัศมีรัตน์ (2021)
แล้วหลาว (ไอ้โบ้) – ศุภัคชญา สุขใบเย็น, อานันท์ ว่อง, วนรัตน์ รัศมีรัตน์ หยิ่นวอร์ (2021)
รักปัดขวา (Swipe Right) – อานันท์ ว่อง & วนรัตน์ รัศมีรัตน์ (2021)
น้อยแต่มาก (Daybed) - แดน วรเวช (2022)
หัวใจปัดขวา - วอร์ วนรัตน์ (2022)
หวานเกินไป - bonnadol (2022)
เหล่ท่อ (Superb) - อานันท์ ว่อง feat. ธนทัต ชัยอรรถ (2022)
เปิดตัวได้แล้ว - YINWAR (2022)
ลงสนาม(On Firld)-BOWKYLION(2022)
รักไม่รู้ตัว - YINWAR (2023)
รางวัล

| ปี | รางวัล | สาขา | ผลรางวัล | อ้างอิง |
| --- | --- | --- | --- | --- |
| 2563 | Hello Asian Award 2020 | Top Trending on Twitter | ชนะ |  |
| 2564 | YniverseAwards2020 | พี่มากพ่อ | ชนะ |  |
| 2564 | YniverseAwards2020 | คู่จิ้นคู่ฟิน | ชนะ |  |
| 2564 | KAZZ AWARDS 2021 | หนุ่มวัยใสโดนใจแห่งปี | ชนะ |  |
| 2564 | Sanook สุดจัด 2021 | คู่จิ้นสุดฮอตแห่งปี | ชนะ |  |
| 2565 | Sudsapda Y Awards 2022 | The Duo Star of the year | ชนะ |  |
| 2565 | Yuniverse Awards 2022 | Best Partner : หยิ่น – วอร์ | ชนะ |  |
| 2566 | We TV Awards 2022 | Best of Thai Series : กลรักรุ่นพี่ | ชนะ |  |
| 2566 | We TV Awards 2022 | Best of BL Series : กลรักรุ่นพี่ | ชนะ |  |
| 2566 | LINE Stickers Awards 2022 | Best Group Sticker 2022 : YWPB | ชนะ |  |
คณะเทคโนโลยีการเกษตร สถาบันเทคโนโลยีพระจอมเกล้าเจ้าคุณทหารลาดกระบัง

| --- | --- |
School of Agricultural Technology King Mongkut’s Institute of Technology Ladkrabang

คณบดี: ผศ.ดร.ธงชัย พุฒทองศิริ
ที่อยู่: คณะเทคโนโลยีการเกษตร สถาบันเทคโนโลยีพระจอมเกล้าเจ้าคุณทหารลาดกระบัง แขวงลาดกระบัง เขตลาดกระบัง กรุงเทพฯ 10520
วารสาร: เกษตรพระจอมเกล้า
สี:   สีเขียว
เว็บไซต์: www.agri.kmitl.ac.th
คณะเทคโนโลยีการเกษตร สถาบันเทคโนโลยีพระจอมเกล้าเจ้าคุณทหารลาดกระบัง เป็น 1 ใน 9 คณะของสถาบัน เดิมเป็น "โรงเรียนเกษตรกรรมนครปฐม" ก่อนจะโอนมาสังกัดสถาบันเทคโนโลยีพระจอมเกล้าเจ้าคุณทหารลาดกระบังและยกฐานะเป็น "คณะเทคโนโลยีการเกษตร" ในวันที่ 22 เมษายน พ.ศ. 2522 ปัจจุบันปรับรูปแบบการศึกษาจากเดิม เปลี่ยนเป็นการศึกษาในรูปแบบของโมดูลหลักสูตร มีทั้งสิ้น 7 หลักสูตรในระดับปริญญาตรี
นอกจากนี้ยังมีการเปิดการเรียนการสอนในภาควิชาเทคโนโลยีการเกษตร ในวิทยาเขตชุมพรเขตรอุดมศักดิ์ซึ่งมีทั้งในระดับปริญาตรี และระดับบัณฑิตศึกษา
ประวัติ

คณะเทคโนโลยีการเกษตรเดิมเป็น "โรงเรียนเกษตรกรรมนครปฐม" สังกัดกรมอาชีวศึกษา กระทรวงศึกษาธิการ ตั้งอยู่ที่จังหวัดนครปฐม ปี พ.ศ. 2513 โรงเรียนเกษตรกรรมนครปฐมได้ย้ายมาตั้งที่เขตลาดกระบังกรุงเทพฯและได้มีเปลี่ยนชื่อเป็น "โรงเรียนเกษตรกรรมเจ้าคุณทหาร" โดยคำว่า "เจ้าคุณทหาร" มีไว้เพื่อ เป็นอนุสรณ์แด่เจ้าพระยาสุรวงศ์ไวยวัฒน์ (วร บุนนาค) เนื่องจากทายาทของท่านเจ้าคุณทหารคือ ท่านเลี่ยมและคุณหลวงพรตพิทยพยัต สามี ได้บริจาคที่ดิน 1,041 ไร่ให้แก่กระทรวงศึกษาธิการในปี พ.ศ. 2500 ซึ่งกรมอาชีวศึกษาได้ใช้พื้นที่แห่งนี้เป็นที่ตั้งของวิทยาลัยเกษตรกรรมเจ้าคุณทหาร และได้รับการสถาปนาเป็น "วิทยาลัยเกษตรกรรมเจ้าคุณทหาร" เมื่อวันที่ 1 มกราคม พ.ศ. 2517 ต่อมาวิทยาลัยเกษตรกรรมเจ้าคุณทหารได้โอนจากกรมอาชีวศึกษา กระทรวงศึกษาธิการ มาสังกัดสถาบันเทคโนโลยีพระจอมเกล้า วิทยาเขตเจ้าคุณทหารลาดกระบัง ทบวงมหาวิทยาลัย ในวันที่ 22 เมษายน พ.ศ. 2522 และได้รับการยกฐานะเป็น "คณะเทคโนโลยีการเกษตร" เมื่อวันที่ 9 พฤษภาคม พ.ศ. 2524 พร้อมกับสำนักวิจัยและบริการคอมพิวเตอร์
สถาปัตยกรรม

ในช่วงปี พ.ศ. 2508 - 2513 โรงเรียนเกษตรกรรมเจ้าคุณทหาร ได้เป็น 1 ใน 25 แห่งของโรงเรียนและวิทยาลัยในกลุ่มช่างอุตสาหกรรมและกลุ่มเกษตรกรรม ในโครงการเงินกู้เพื่อพัฒนาอาชีวศึกษา จากธนาคารโลก ซึ่งบริษัทออกแบบจุนโซ ซาคาคุระ ประเทศญี่ปุ่น ได้รับคัดเลือกให้เป็นผู้ออกแบบอาคารเรียน โดยบริษัทดังกล่าวเป็นของจุนโซ ซาคาคุระซึ่งเป็น 1 ใน 3 ของสถาปนิกที่มีชื่อเสียงที่สุดในประเทศญี่ปุ่นในยุคนั้น ทำให้อาคารที่ก่อสร้างในยุคนั้นมีสถาปัตยกรรมที่โดดเด่น ในรูปแบบสถาปัตยกรรมสมัยใหม่ คือกลุ่มอาคารเรียนกลางน้ำ (ปัจจุบันถูกรื้อถอน กลายเป็นลานจอดรถ หอประชุมเจ้าพระยาสุรวงษ์ไวยวัฒน์ "วร บุนนาค") โรงอาหารกลางน้ำ และหอประชุมใหญ่ของสถาบัน ในฝั่งคณะวิศวกรรมศาสตร์ปัจจุบัน
ในปี พ.ศ. 2559 อาคารโรงอาหารกลางน้ำ คณะเทคโนโลยีการเกษตร สถาบันเทคโนโลยีพระจอมเกล้าเจ้าคุณทหารลาดกระบัง (สร้างเสร็จ พ.ศ. 2513) ได้รับคัดเลือกให้เป็น "อาคารควรค่าแก่การอนุรักษ์" จาก สมาคมสถาปนิกสยาม ในพระบรมราชูปถัมภ์ ร่วมกับอีก 3 อาคารที่ก่อสร้างในช่วงโครงการเงินกู้เพื่อพัฒนาอาชีวะศึกษา พ.ศ. 2508 - 2513
หน่วยงานและหลักสูตร > ภาควิชาและหลักสูตรก่อนปี พ.ศ. 2564

ภาควิชาและหลักสูตรในการเรียนการสอนตั้งแต่ปี พ.ศ. 2563 ลงไป ก่อนปรับเปลี่ยนไปใช้การเรียนการสอนแบบโมดูล (Modular System)
| ภาควิชา | ระดับปริญญาตรี | ระดับปริญญาโท | ระดับปริญญาเอก |
| --- | --- | --- | --- |
| เทคโนโลยีการผลิตพืช เก็บถาวร 2017-08-28 ที่ เวย์แบ็กแมชชีน  |  หลักสูตรวิทยาศาสตรบัณฑิต สาขาวิชาเกษตรศาสตร์ วิชาเอกพืชไร่  วิชาเอกพืชสวนและภูมิทัศน์  วิชาเอกกีฏวิทยา  วิชาเอกโรคพืช  วิชาเอกปฐพีวิทยา |  หลักสูตรวิทยาศาสตรมหาบัณฑิต  สาขาวิชาเกษตรศาสตร์  สาขาวิชาเทคโนโลยีการจัดการศัตรูพืช  สาขาวิชาพืชสวน  สาขาวิชาพืชไร่  สาขาวิชาปฐพีวิทยา  สาขาวิชาเทคโนโลยีชีวภาพทางการเกษตร |  หลักสูตรปรัชญาดุษฎีบัณฑิต  สาขาวิชาเกษตรศาสตร์  สาขาวิชาเทคโนโลยีการผลิตพืช |
| เทคโนโลยีการผลิตสัตว์และการประมง เก็บถาวร 2020-10-24 ที่ เวย์แบ็กแมชชีน |  หลักสูตรวิทยาศาสตรบัณฑิต สาขาวิชาสัตวศาสตร์  สาขาวิชาวิทยาศาสตร์การประมง |  หลักสูตรวิทยาศาสตรมหาบัณฑิต สาขาวิชาสัตวศาสตร์  สาขาวิชาวิทยาศาสตร์การประมง |  |
|  นวัตกรรมการสื่อสารและพัฒนาการเกษตร (เทคนิคเกษตร) |  หลักสูตรวิทยาศาสตรบัณฑิต  สาขาวิชาพัฒนาการเกษตร  สาขาวิชานิเทศศาสตร์เกษตร |  หลักสูตรวิทยาศาสตรมหาบัณฑิต สาขาวิชาพัฒนาการเกษตรและการจัดการทรัพยากร |  - |
หน่วยงานและหลักสูตร > การเรียนการสอนแบบโมดูล (Modular System)

ในปี พ.ศ. 2564 ได้มีการปรับปรุงหลักสูตรการเรียนการสอนเป็นรูปแบบโมดูล (Modular System) เพื่อให้ผู้เรียนสามารถเลือกเรียนได้ตามความสนใจเพื่อพัฒนาความรู้และทักษะของตนตามกลุ่มวิชาในลักษณะโมดูล (Module) โดยลดวิชาบังคับ และเพิ่มวิชาเลือก โดยแต่ละโมดูลจะมีความสมบูรณ์ในตัวของวิชานั้นเอง ไม่ต้องเรียนจากโมดูลอื่นมาก่อน น้ำหนักรายวิชาละ 6-9 หน่วยกิต ซึ่งแต่เดิมจะต้องเรียนหลายวิชา (วิชาละ 3 หน่วยกิต) ต่อเนื่องกันในหลายเทอมจนครบถ้วนเพื่อเพิ่มความเชี่ยวชาญ ซึ่งคณะเทคโนโลยีการเกษตร ได้เริ่มใช้งานการเรียนการสอนแบบโมดูลกับนักศึกษาที่เข้าศึกษาใหม่ในปีการศึกษา 2564
สำหรับสาขาวิชาที่เริ่มใช้การเรียนการสอนในรูปแบบโมดูลในปี พ.ศ. 2564 ประกอบไปด้วย
หลักสูตรวิทยาศาสตรบัณฑิต (ระดับปริญญาตรี)
สาขาวิชาเทคโนโลยีการผลิตพืช
สาขาวิชาเทคโนโลยีการผลิตสัตว์และวิทยาศาสตร์เนื้อสัตว์
สาขาวิชานวัตกรรมการผลิตสัตว์น้ำและการจัดการทรัพยากรประมง
สาขาวิชาพัฒนาการเกษตร
สาขาวิชาการจัดการฟาร์มอย่างชาญฉลาด
สาขาวิชาภูมิทัศน์เพื่อสิ่งแวดล้อม
สาขาวิชานิเทศศาสตร์เกษตร
หลักสูตรวิทยาศาสตรมหาบัณฑิต (ระดับปริญญาโท)
สาขาวิชาเกษตรศาสตร์
สาขาวิชาสัตวศาสตร์เพื่ออุตสาหกรรม
สาขาวิชาเทคโนโลยีการเพาะเลี้ยงสัตว์น้ำและการจัดการทรัพยากร
สาขาวิชาการสื่อสารและวิทยาการสารสนเทศทางการเกษตร
สาขาวิชานวัตกรรมพัฒนาการเกษตรและการจัดการทรัพยากร
หลักสูตรปรัชญาดุษฎีบัณฑิต (ระดับปริญญาเอก)
สาขาวิชาเกษตรศาสตร์และการจัดการทรัพยากร
โครงการ 2 ปริญญา Agrinovator (ระดับปริญญาตรี)
เป็นโครงการความร่วมมือกันระหว่างคณะเทคโนโลยีการเกษตร กับคณะวิศวกรรมศาสตร์ ในการผลิตบัณฑิตที่มีความรู้ในรูปแบบสหวิทยาการทั้งในด้านของเกษตรศาสตร์และวิศวกรรมศาสตร์ ใช้เวลาในการศึกษา 4 ปี แต่ได้รับวุฒิถึง 2 วุฒิ คือ วิทยาศาสตรบัณฑิต (วท.บ.) การจัดการฟาร์มอย่างชาญฉลาด และ วิศวกรรมศาสตรบัณฑิต (วศ.บ.) วิศวกรรมเกษตรอัจฉริยะ ปัจจุบันอยู่ในช่วงเปิดรับลงทะเบียนล่วงหน้าสำหรับผู้ที่สนใจหลักสูตร
สัญลักษณ์ประจำคณะ

สัญลักษณ์คณะ คือ คันไถ และดอกบุนนาค
ดอกไม้ประจำคณะ  คือ ดอกบุนนาค
สีประจำคณะ คือ     สีเขียว และ       สีเขียว ขาว เหลือง
สถานที่

แต่เดิมพื้นที่ทั้งหมดของสถาบันเทคโนโลยีพระจอมเกล้าเจ้าคุณทหารลาดกระบัง เป็นพื้นที่ของโรงเรียนเกษตรกรรมเจ้าคุณทหารซึ่งก็คือคณะเทคโนโลยีการเกษตรในปัจจุบัน ทำให้มีอาณาเขตพื้นที่ที่กว้างขวาง ครอบคลุมฝั่งตะวันออกของสถาบันเกือบทั้งหมด และถูกแบ่งคั่นด้วยเส้นทางรถไฟสายตะวันออกทำให้คณะเทคโนโลยีการเกษตรประกอบด้วยฝั่งทิศเหนือและทิศใต้
ปัจจุบันได้มีการแบ่งเนื้อที่ของคณะเทคโนโลยีการเกษตรเพื่อนำไปใช้ในการพัฒนาและจัดตั้งคณะพร้อมทั้งวิทยาลัยต่าง ๆ ทำให้ปัจจุบันมีสถานที่และกลุ่มอาคารหลัก ประกอบไปด้วย
สถานที่ > ปัจจุบัน

อาคารเจ้าคุณทหาร อยู่ในพื้นที่ทิศใต้ของคณะ ต่อเนื่องกับคลองประเวศบุรีรมย์เป็นอาคารที่มีลักษณะคล้ายกับรวงผึ้งหากมองจากภายนอก และเมื่อมองจากมุมสูง จะพบว่ามีการแบ่งเป็น 4 โถงอาคาร เชื่อมต่อกันด้วยอาคารหลักที่มีลานสำหรับทำกิจการมอยู่ตรงกลาง
โรงอาหารกลางน้ำ เป็นอาคารที่ยื่นออกไปกลางสระน้ำทิศใต้ของคณะเทคโนโลยีการเกษตร เป็นสถาปัตยกรรมที่ออกแบบโดยประเทศญี่ปุ่นตั้งแต่ยุคก่อตั้งสถาบันเทคโนโลยีพระจอมเกล้าและยังหลงเหลืออยู่ในปัจจุบัน โดยถูกใช้งานในรูปแบบอเนกประสงค์ ทั้งเป็นศูนย์อาหาร โรงฝึกงาน และหอประชุมตามโอกาสต่าง ๆ
อนุสาวรีย์เจ้าพระยาสุรวงษ์ไวยวัฒน์ (วร บุนนาค) เป็นอนุสรณ์สำหรับท่านเจ้าคุณทหารที่เป็นเจ้าของพื้นที่ ซึ่งท่านเลี่ยม พรตพิทยพยัต บุตรสาวของท่านเจ้าคุณทหารมอบพื้นที่ให้ก่อตั้งสถาบันเทคโนโลยีพระจอมเกล้าเจ้าคุณทหารลาดกระบังเพื่ออุทิศให้กับงานด้านการศึกษา ซึ่งชื่อของท่านได้เป็นส่วนหนึ่งของชื่อสถาบัน คือคำว่า เจ้าคุณทหาร โดยอนุสาวรีย์ดังกล่าวสร้างขึ้นในปี พ.ศ. 2517
อนุสาวรีย์อาจารย์ ดร.ปิฏฐะ บุนนาค ผู้อำนวยการวิทยาลัยเกษตรกรรมเจ้าคุณทหารท่านแรก ตั้งอยู่กลางสวนปาล์มพฤษบูชา เพื่ออุทิศให้ท่านที่เป็นผู้เชี่ยวชาญด้านต้นปาล์ม
สโมสรนักศึกษา คณะเทคโนโลยีการเกษตร ตั้งอยู่ด้านหลังอาคารเจ้าคุณทหาร ประกอบไปด้วยตัวอาคารของสโมสรนักศึกษา ลานกิจกรรม และสนามบาส ต่อเนื่องกับสวนปาล์มพฤกษบูชาที่เป็นที่ตั้งของอนุสาวรีย์อาจารย์ ดร.ปิฏฐะ บุนนาค
สตูดิโอริมน้ำ นิเทศศาสตร์เกษตร เป็นอาคารปฏิบัติการด้านนิเทศศาสตร์ของสาขาวิชานิเทศศาสตร์เกษตร ซึ่งปรับปรุงมาจากตัวอาคารปฏิบัติการเดิมของสาขาวิชาวิศวกรรมเกษตร ซึ่งแต่เดิมสังกัดอยู่กับคณะเทคโนโลยีการเกษตร ภาควิชาเทคนิคเกษตร
แปลงปฏิบัติการทางการเกษตร อยู่ในพื้นที่ทิศเหนือของคณะ เป็นพื้นที่แปลงทดลองเกี่ยวกับการเกษตรของคณะเทคโนโลยีการเกษตร ติดอยู่กับอาคารบุนนาค และวิทยาลัยอุตสาหกรรมการบินนานาชาติ
ฟาร์มเลี้ยงสัตว์ หลักสูตรสัตวศาสตร์ อยู่ในพื้นที่ต่อเนื่องจากแปลงปฏิบัติการทางการเกษตรของคณะเทคโนโลยีการเกษตร ใช้สำหรับการปฏิบัติการด้านปศุสัตว์ของสาขาวิชาเทคโนโลยีการผลิตสัตว์และวิทยาศาสตร์เนื้อสัตว์
อนุสาวรีย์เจ้าพระยาสุรวงษ์ไวยวัฒน์ (วร บุนนาค) ในปี พ.ศ. 2566 พร้อมด้วยสวนหย่อมที่ออกแบบโดยสมาคมศิษย์เก่าฯตั้งแต่ปี พ.ศ. 2559
อาคารเจ้าคุณทหาร เป็นอาคารหลักในคณะเทคโนโลยีการเกษตร สจล.
ลานกิจกรรมภายในอาคารเจ้าคุณทหาร ในปี 2556
ศาลพระภูมิประจำคณะเทคโนโลยีการเกษตร ตั้งอยู่ด้านหน้าอาคารเจ้าคุณทหาร
ทางเข้าแปลงปฏิบัติการทางการเกษตร บริเวณอาคารบุนนาค
แปลงปฏิบัติการทางการเกษตร
แปลงปฏิบัติการทางการเกษตร
แปลงปฏิบัติการทางการเกษตร
แปลงปฏิบัติการทางการเกษตร
แปลงปฏิบัติการทางการเกษตร
อาคารฟาร์มปศุสัตว์
สถานที่ > ในอดีต

กลุ่มอาคารเรียนกลางน้ำ เป็นอาคารเรียนของคณะเทคโนโลยีการเกษตรที่ตั้งอยู่กลางสระน้ำ ด้านหลังอนุสาวรีย์ท่านเจ้าคุณทหารฯ หรือเจ้าพระยาสุรวงษ์ไวยวัฒน์ (วร บุนนาค) ปัจจุบันถูกรื้อถอนและพัฒนาเป็นลานจอดรถของหอประชุมเจ้าพระยาสุรวงษ์ไวยวัฒน์ (วร บุนนาค)
อาคารบุนนาค แต่เดิมถูกใช้เป็นอาคารเรียนรวมและห้องปฏิบัติการทางการเกษตรของคณะเทคโนโลยีการเกษตร โดยมีเนื้อที่ติดกับแปลงปฏิบัติการทางการเกษตร ปัจจุบันอาคารในทิศเหนือ (ติดถนนฉลองกรุง) ถูกปรับปรุงอาคารเพื่อใช้เป็นอาคารสำนักงานและใช้ในการเรียนการสอนของคณะบริหารธุรกิจ
ป้ายคณะฯ ฝั่งถนนฉลองกรุงในปี 2557
อาคารบุนนาค คณะเทคโนโลยีการเกษตรในปี 2557
อาคารบุนนาค ปัจจุบันถูกปรับปรุงใหม่และเป็นส่วนหนึ่งของคณะบริหารธุรกิจ
ศิษย์เก่า

สมาคมศิษย์เก่าคณะเทคโนโลยีการเกษตร สถาบันเทคโนโลยีพระจอมเกล้าเจ้าคุณทหารลาดกระบัง เป็นสมาคมที่จดจัดตั้งเป็นสมาคมตามกฎหมายตั้งแต่ พ.ศ. 2529 มีจุดประสงค์เพื่อเสริมสร้างความสัมพันธ์ระหว่างศิษย์เก่าและศิษย์ปัจจุบัน ซึ่งผู้ที่จบการศึกษาจากคณะเทคโนโลยีการเกษตร ทุกหลักสูตร จะถือว่ามีคุณสมบัติในการเป็นสมาชิกสามัญของสมาคมโดยปริยาย
ศิษย์เก่า > งานเกษตรเจ้าคุณทหารแฟร์

ในทุก ๆ ปี คณะเทคโนโลยีการเกษตร และสมาคมศิษย์เก่าคณะเทคโนโลยีการเกษตร จะร่วมกันจัดงานเกษตรเจ้าคุณทหารแฟร์ เพื่อเป็นการเฉลิมฉลองเนื่องในวันสถาปนาคณะเทคโนโลยีการเกษตร โดยจะมีการวางพวงมาลาแด่อนุสาวรีย์เจ้าพระยาสุรวงษ์ไวยวัฒน์ (วร บุนนาค) เนื่องในวันคล้ายวันสถาปนาคณะเทคโนโลยีการเกษตร 11 กุมภาพันธ์ของทุกปี การจัดนิทรรศการทางวิชาการ เพื่อนำเสนอผลงานการวิจัยของคณาจารย์และนักศึกษา การเสวนา การอบรม การนำเสนอผลงานและการบรรยายทางวิชาการ นอกจากนี้ยังมีการออกร้านจำหน่ายผลิตภัณฑ์ทั้งจากนักศึกษาเองและเกษตรกร เพื่อจำหน่ายผลผลิตทางการเกษตร ทั้งพืช ผัก ผลไม้ สัตว์เลี้ยง ผลิตภัณฑ์ทางการเกษตรที่ผ่านการแปรรูปแล้ว เครื่องมือทางการเกษตร และสินค้าอุปโภคบริโภคต่าง ๆ
ดูเพิ่ม

สถาบันเทคโนโลยีพระจอมเกล้าเจ้าคุณทหารลาดกระบัง
สถาบันเทคโนโลยีพระจอมเกล้าเจ้าคุณทหารลาดกระบัง วิทยาเขตชุมพรเขตรอุดมศักดิ์
งานประเพณี ๔ จอบแห่งชาติ
อนุสาวรีย์ท่านเจ้าคุณทหารฯ
โรงอาหารกลางน้ำ ได้รับคัดเลือกให้เป็นอาคารควรค่าแก่การอนุรักษ์ในปี พ.ศ. 2559
ดอกบุนนาค ดอกไม้ประจำคณะเทคโนโลยีการเกษตร สจล.
กิลด์วอร์ส

| --- | --- |
ผู้ออกแบบ:   Mike O'Brien    Patrick Wyatt    Jeff Strain   
กิลด์วอร์ส (อังกฤษ: Guild War) เป็นเกมออนไลน์แนว MMORPG ผลิตโดยบริษัท อารีน่าเน็ต (อังกฤษ: ArenaNet) และจัดจำหน่ายในนามบริษัท NCSoft ประเทศเกาหลี มีลักษณะที่ผู้เล่นสามารถสำรวจไปบนโลกแฟนตาซี เพื่อค้นหาและเก็บทักษะ มีการสร้างตัวละครในแบบฉบับเฉพาะของตัวเอง และการร่วมประลองฝีมือต่อสู้กับผู้เล่นจากทั่วโลก
กิลด์วอร์ส เป็นเกมที่ถูกออกแบบมาให้ใช้เวลาในการเล่นเพียงสั้นๆ มีกราฟิกรายละเอียดสามมิติซึ่งกินทรัพยากรของเครื่องน้อยมาก จุดประสงค์ในการเล่นจะแตกต่างไปจากเกมแนว MMORPG ทั่วๆ ไป คือไม่ได้เน้นการเพิ่มระดับความสามารถของตัวละคร เนื่องจากตัวละครจะมีระดับความสามารถสูงสุดอยู่ที่เพียงเลเวล 20 เท่านั้น แต่จะเน้นการทำภารกิจในเกมเพื่อปลดล็อกสกิลหรือความสามารถทางด้านทักษะต่างๆ มาเพื่อเลือกใช้ให้เหมาะกับสถานการณ์ต่างๆ แทน ซึ่งเควสท์แต่ละเควสท์ทั้งที่เป็นภารกิจเดี่ยวและทั้งที่เป็นภารกิจที่ต้องช่วยกันทำร่วมกันเป็นทีมนั้นก็สามารถใช้เวลาในการผ่านเพียงระยะสั้นๆ เช่นเดียวกัน
โซเดียมคลอไรด์

| --- | --- |
 ผลึกโซเดียมคลอไรด์ในรูปของเกลือหิน
 โครงสร้างผลึกที่มีโซเดียมเป็นสีม่วงและคลอไรด์เป็นสีเขียว
ชื่อ
IUPAC name Sodium chloride
ชื่ออื่น common salt, regular salt halite, rock salt table salt, sea salt saline
เลขทะเบียน
เลขทะเบียน CAS: 7647-14-5 Y
3D model (JSmol): รูปภาพแบบโต้ตอบ
Beilstein Reference: 3534976
ChEBI: CHEBI:26710 Y
ChEMBL: ChEMBL1200574 N
เคมสไปเดอร์: 5044 Y
ECHA InfoCard: 100.028.726 
EC Number: 231-598-3
Gmelin Reference: 13673
KEGG: D02056 Y
MeSH: Sodium+chloride
ผับเคม CID: 5234
RTECS number: VZ4725000
UNII: 451W47IQ8X Y
CompTox Dashboard (EPA): DTXSID3021271 
 InChI InChI=1S/ClH.Na/h1H;/q;+1/p-1 YKey: FAPWRFPIFSIZLT-UHFFFAOYSA-M Y InChI=1/ClH.Na/h1H;/q;+1/p-1Key: FAPWRFPIFSIZLT-REWHXWOFAE 
 SMILES [Na+].[Cl-] 
คุณสมบัติ
สูตรเคมี: NaCl 
มวลโมเลกุล: 58.443 g/mol   
ลักษณะทางกายภาพ: ผลึกลูกบาศก์ไม่มีสี
กลิ่น: ไม่มีกลิ่น
ความหนาแน่น: 2.17 g/cm3
จุดหลอมเหลว: 800.7 องศาเซลเซียส (1,473.3 องศาฟาเรนไฮต์; 1,073.8 เคลวิน)
จุดเดือด: 1,465 องศาเซลเซียส (2,669 องศาฟาเรนไฮต์; 1,738 เคลวิน)
ละลายในน้ำ: 360 g/L (25°C)
ความสามารถละลายได้ ใน แอมโมเนีย: 21.5 g/L
ความสามารถละลายได้ ใน เมทานอล: 14.9 g/L
Magnetic susceptibility (χ): −30.2·10−6 cm3/mol
ดัชนีหักเหแสง (nD): 1.5441 (at 589 nm)
โครงสร้าง
โครงสร้างผลึก: Face-centered cubic (see text), cF8
Space group: Fm3m (No. 225)
Lattice constant: a = 564.02 pm
หน่วยสูตร (Z): 4
Coordination geometry: octahedral at Na+ octahedral at Cl−
อุณหเคมี
ความจุความร้อน (C) : 50.5 J/(K·mol)
Std molarentropy (S⦵298) : 72.10 J/(K·mol)
Std enthalpy offormation (ΔfH⦵298) : −411.120 kJ/mol
เภสัชวิทยา
ATC code: A12CA01 (WHO) B05CB01, B05XA03, S01XA03
ความอันตราย
NFPA 704 (fire diamond):   0 0 0
ปริมาณหรือความเข้มข้น (LD, LC):
LD50 (median dose): 3 g/kg (oral, rats)
สารประกอบอื่นที่เกี่ยวข้องกัน
แอนไอออนอื่น ๆ: โซเดียมฟลูออไรด์ โซเดียมโบรไมด์ โซเดียมไอโอไดด์ โซเดียมแอสทาไทด์
แคทไอออนอื่น ๆ: ลิเทียมคลอไรด์ โพแทสเซียมคลอไรด์ รูบิเดียมคลอไรด์ ซีเซียมคลอไรด์ แฟรนเซียมคลอไรด์
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
โซเดียมคลอไรด์ (อังกฤษ: Sodium chloride, สูตรเคมี: NaCl) มีชื่อที่เรียกทั่วไปคือ เกลือแกง เป็นสารประกอบเคมี โซเดียมคลอไรด์เป็นเกลือที่มีบทบาทต่อความเค็มของมหาสมุทร และของเหลวภายนอกเซลล์ของสิ่งมีชีวิตหลายเซลล์ เป็นส่วนประกอบหลักในเกลือที่กินได้ ถูกใช้อย่างกว้างขวางในการเป็นเครื่องปรุงรส และใช้ในการถนอมอาหาร
โครงสร้างผลึก

โซเดียมคลอไรด์ จะเกิดผลึกแบบคิวบิก ในโครงสร้างของผลึก ไอออนคลอไรด์ซึ่งมีขนาดใหญ่จะถูกจัดเรียงแบบ ccp ในขณะที่โซเดียมไอออนซึ่งมีขนาดเล็กกว่าจะถูกบรรจุในช่องว่าง ออกตะฮีดรัลระหว่างไอออนคลอไรด์ แต่ละไอออนจะถูกล้อมรอบด้วยไอออนอีกชนิด 6 ตัว ซึ่งเป็นโครงสร้างพื้นฐานเดียวกันกับที่พบในแร่อื่นหลายชนิดและรู้จักกันในชื่อ โครงสร้างเกลือหิน
ความสำคัญทางชีววิทยา

โซเดียมคลอไรด์ มีความสำคัญต่อสิ่งมีชีวิตบนโลกในเนื้อเยื้อชีวภาพ และของเหลวในร่างกายจะมีเกลือในปริมาณที่แตกต่างกัน  ความเข้มข้นของ โซเดียมไอออนใน เลือด เป็นความสัมพันธ์โดยตรงต่อการควบคุมระดับที่ปลอดภัยของของเหลวในร่างกาย  การแพร่กระจายของ การกระตุ้นประสาท โดยซิกนัล ทรานสดักชัน (signal transduction) ถูกควบคุมโดยโซเดียม ไอออน(โพแทสเซียม เป็น โลหะ ที่มีความสัมพันธ์ใกล้ชิดกับโซเดียม ซึ่งเป็นส่วนประกอบหลักในระบบร่างกายเช่นกัน)
0.9% โซเดียมคลอไรด์ ใน น้ำ ถูกเรียกว่า สารละลายทางสรีรวิทยา (physiological solution) หรือ นอร์มัล ซาไลน์ (normal saline) เพราะเป็นความเข้มข้นเดียว (isotonic) กับ พลาสมาในเลือด นอร์มัล ซาไลน์ ใช้ในทางการแพทย์เพื่อทดแทนการสูญเสียของเหลวจากร่างกายและการรักษาแบบนี้ว่าการให้ของเหลวทดแทน (fluid replacement) ซึ่งใช้แพร่หลายทาง การแพทย์ เพื่อป้องกันการขาดน้ำ (dehydration) หรือ อินทราวีนัสเทอราปี (intravenous therapy) เพื่อป้องกัน การช๊อคจากปริมาตรเลือดต่ำ สาเหตุจากการสูญเสียเลือด
มนุษย์ไม่เหมือนสัตว์ ไพรเมต ด้วยกันที่สามารถกำจัดเกลือจำนวนมากได้ทาง เหงื่อ (sweating)
การผลิตและการใช้

ปัจจุบันเกลือถูกผลิตโดย การระเหย ของ น้ำทะเล หรือ น้ำเค็ม (brine) จากแหล่งอื่นๆ เช่น บ่อน้ำเค็ม ทะเลสาบน้ำเค็ม (salt lake) และการทำเหมืองเกลือที่เรียกว่า เกลือหิน (rock salt หรือ  เฮไลต์)
ในขณะที่ผู้คนจำนวนมากคุ้นเคยกับการใช้เกลือปรุงอาหารแต่เกลือสามารถใช้ประโยชน์ได้อีกมากมาย เช่น
ใช้ในการผลิตกระดาษ
ใช้ในหมึกพิมพ์ผ้าในอุตสาหกรรมเท็กไทล์
ใช้ในอุตสาหกรรมผลิตสบู่และผงซักฟอก
ใช้ในการละลายน้ำแข็งที่เกาะบนพื้นถนนในแคนาดาและสหรัฐอเมริกาในช่วงฤดูหนาวที่อุณหภูมิต่ำกว่าจุดเยือกแข็งของน้ำ
ใช้เป็นวัตถุดิบในการผลิตคลอรีน พีวีซี และยาฆ่าแมลง
| ความสามารถในการละลายของโซเดียมคลอไรด์ในตัวละลายต่างชนิด  (g NaCl / 100 g of solvent at 25?C) |
| --- | --- |
H2O: 36
แอมโมเนียเหลว: 3.02
เมทานอล: 1.4
กรดฟอร์มิก: 5.2
ซัลโฟเลน: 0.005
อะซิโตนิไตรล์: 0.0003
อะซิโตน: 0.000042
ฟอร์มาไมด์: 9.4
ไดเมทิลฟอร์มาไมด์: 0.04
Reference: Burgess, J. Metal Ions in Solution  (Ellis Horwood, New York, 1978)  ISBN 0-85312-027-7
แหล่งอ้างอิง

Haynes, William M., บ.ก. (2011). CRC Handbook of Chemistry and Physics (92nd ed.). CRC Press. ISBN 978-1439855119.
แหล่งข้อมูลอื่น

Salt เก็บถาวร 2017-11-16 ที่ เวย์แบ็กแมชชีน United States Geological Survey Statistics and Information
"Using Salt and Sand for Winter Road Maintenance". Road Management Journal. December 1997. คลังข้อมูลเก่าเก็บจากแหล่งเดิมเมื่อ 21 September 2016. สืบค้นเมื่อ 13 February 2007.
Calculators: surface tensions เก็บถาวร 2020-02-22 ที่ เวย์แบ็กแมชชีน, and densities, molarities and molalities เก็บถาวร 2020-02-22 ที่ เวย์แบ็กแมชชีน of aqueous NaCl (and other salts)
JtBaker MSDS
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  เช็กเกีย 2 
โครงสร้างผลึกของโซเดียมคลอไรด์ แต่ละอะตอมมีอะตอมล้อมรอบ 6 อะตอม โดยมีการจัดเรียงเป็นทรงแปดหน้า การจัดเรียงกันแบบนี้เรียกว่า แบบลูกบาศก์ที่ชิดที่สุด (ccp-cubic close packed).  

สีน้ำเงินอ่อน = Na+
สีเขียวเข้ม = Cl−
ลินเนจ

| --- | --- |
Lineage

ผู้ผลิต:: NCsoft
ผู้จำหน่าย:: NCsoft
เมื่อวันที่:: พ.ศ. 2541
ชนิด:: MMORPG
โหมดของเกม:: ผู้เล่นหลายคน
การจัดอันดับของ ESRB:: Teen
แพลตฟอร์ม:: วินโดวส์, Mac OS X
สื่อ:: ดาวน์โหลด/ซีดี
อุปกรณ์รับเข้า:: แป้นพิมพ์, เมาส์
ลินเนจ (Lineage) เป็นเกมแบบ MMORPG (RPG ออนไลน์ Multiplayer ขนาดใหญ่) สร้างโดย NCsoft ของประเทศเกาหลีใต้ เป็นเกมออนไลน์สองมิติมุมมองแบบไอโซเมตริกโอเวอร์เฮด คล้ายกับเกม Ultima Online และ Diablo II
ภาคต่อของเกมลินเนจ คือ ลินเนจ 2 ซึ่งดำเนินเนื้อเรื่องก่อนลินเนจภาคนี้อยู่ 150 ปี และยังมีภาคต่ออีกหนึ่งภาคคือ ลินเนจ เอเทอร์นัล ซึ่งดำเนินเรื่องราวหลังจากภาคนี้ และเป็นเกมภาคสุดท้ายของซีรีส์ ลินเนจด้วย
แหล่งข้อมูลอื่น

เว็บไซต์อย่างเป็นทางการของลินเนจ
ฐานข้อมูลลินเนจ